**SUSPENDARE LA PLATA CONFORM OUG 37/2020**

**PENTRU PERSOANE FIZICE**

Perioada de gratie de 1 pana la 9 luni (fara a se putea depasi data de 31.12.2020) de la plata ratelor de capital, dobanzi si comisioane scadente in aceasta perioada, cu prelungirea automata a scadentei finale a contractului.

Daca optati pentru suspendarea ratelor in temeiul OUG 37, **sumele suspendate la plata** sunt:

* ratele de capital: reprezinta partea de rambursat din suma initiala imprumutata; acestea nu se vor plati pe perioada suspendarii;
* dobanzile pe perioada suspendarii: acestea se vor calcula in continuare conform contractului de credit/leasing in vigoare, dar nu se vor plati pe perioada suspendarii, insa dobanda acumulata pe perioada suspendarii se va capitaliza (adauga) la suma creditului la sfarsitul perioadei pentru care s-a solicitat suspendarea ratelor;

Prin aceasta capitalizare, ratele rezultate de rambursat dupa incetarea perioadei de suspendare vor fi mai mari comparativ cu situatia actuala. Aceste obligatii de plata majorate prin efectul suspendarii la plata vor fi comunicate printr-un nou grafic de rambursare in cazul aprobarii solicitarii;

Exceptie de la capitalizarea dobanzii: in cazul creditelor ipotecare, unde dobanda aferenta perioadei de suspendare se calculeaza  potrivit prevederilor contractului de credit si reprezinta o creanta distincta si independenta in raport cu celelalte obligatii izvorate din contractul de credit. La aceasta creanta dobanda este 0% si plata de catre debitor a acestei creante se va face esalonat, in 60 de rate lunare egale, incepand cu luna imediat urmatoare incheierii perioadei de suspendare

* comisioanele prevazute in contractele de imprumut in vigoare: acestea raman valabile, se calculeaza in continuare, dar nu se vor plati pe perioada suspendarii, insa se vor incasa la prima rata scadenta a creditului;

Primele de asigurare aferente bunurilor finantate/ garantiilor: se vor plati pe toata durata de amanare la plata.

**Conditii de eligibilitate:**

* Finantarea a fost acordata pana la 30.03.2020, inclusiv;
* Data scadentei finale a ratelor prevazute in contracte este ulterioara datei de  30.03.2020 inclusiv;
* Nu a fost declarata scadenta anticipata pana la data de 30.03.2020, inclusiv;
* Nu sunt inregistrate rate scadente restante la data de 16.03.2020 sau, debitorii au efectuat plata obligatiilor restante pana la data solicitarii suspendarii obligatiei de plata;
* Clientul declara pe proprie raspundere ca i-au fost afectate veniturile proprii/ale familiei\*, direct sau indirect, de situatia grava generata de pandemia COVID-19 fata de nivelul inregistrat anterior declararii starii de urgenta si se afla in imposibilitatea de a onora obligatiile de plata aferente contractelor de credit indicate in solicitare, precum si motivele care au generat aceasta situatie (intrarea imprumutatului/ membrilor familiei in somaj tehnic ca efect al inchiderii/restrângerii activitatii angajatorului, concedierea imprumutatului/ membrilor familiei, reducerea salariului imprumutatului/ membrilor familiei, plasarea in carantina institutionalizata sau izolare la domiciliu, imbolnavirea cu COVID-19 si altele asemenea)

\*Membrii familiei sunt considerate persoanele care au calitatea de sot/sotie, parinti si copii, care locuiesc si se gospodaresc impreuna cu imprumutatul/utilizatorul.

**Termene importante:**

* Data limita pentru inaintarea solicitarilor catre TLC: 14 iunie 2020, inclusiv;
* Comunicarea catre clienti a deciziei TLC: maximum 15 zile calendaristice de la data primirii solicitarii;
* Notificarea catre clienti a clauzelor contractuale modificate: 30 de zile de la primirea solicitarii (numai in cazul deciziilor de aprobare);
* Termenul de la care devine efectiva aplicarea prelungirii duratei contractuale este data la care cererea a fost inregistrata, pentru toate solicitarile care indeplinesc prevederile OUG 37/2020, dar numai dupa aprobare.

Modificarea clauzelor contractuale in cazul aprobarii solicitarii se realizeaza fara incheierea de acte aditionale. TLC va notifica imprumutatii/utilizatorii si garantii/codebitorii/fideiusorii (dupa caz) privind clauzele contractuale modificate, inclusiv noul grafic de rambursare  a imprumutului, in termen de maxim 30 de zile de la primirea solicitarii, utilizand datele de contact confirmate sau actualizate pe cererea de suspendare.

Toate garanțiile initiale aferente contractelor in vigoare se mențin.